În alocuțiunea sa, Victor Rebengiuc a elogiat personalitățile teatrului și cinematografiei românești care au contribuit la formarea sa ca actor: Aura Buzescu, Lucia Sturdza Bulandra, Liviu Ciulei, Lucian Pintilie, Silviu Purcărete, Vlad Mugur ș.a. Rebengiuc a invocat și memoria actorilor care au făcut din generația sa: George Constantin, Amza Pellea, Silvia Popovici, Gina Patrichi, Gheorghe Cozorici, Sanda Toma ș.a. ”Sunt și ei aici alături de mine, în această decorație, și vă mulțumesc și în numele lor”, a spus Victor Rebengiuc.